Михаил Шолохов

Михаил Шолохов (; *24. май (11 юл. кал.) 1905, хутор Кружилин, станиця Вёшенска, Область Войска Донского, Россия – †21. фебруар 1984, станиця Вёшенска, Ростовска область, РСФСР) — русскый писатель, Нобелов лавреат за литературу (1965).Семанов С.Якименко Л. Г.Mikhail Sholokhov – Biographical. NobelPrize.org.
Доднесь (2025) його творы уже выданы общым накладом понад 100 милионы екземплярох на 90 языках свѣту.120 лет назад...


 Животопис 
 Походжѣня 
Отець писателя – Александр Михайлович Шолохов (1865–1925), походив з русского купецтва Рязанской губернии. На Донщинѣ заробляв яко скупщик быдла, шафарь в торговом домѣ, управитель парового млина. Мати – Анастасия Даниловна Шолохова, родж. Черникова (1871–1942), украинска черниговска селянка-панщарька, сирота; замолода была выдана за донского козака С. Кузнецова, з котрым ся розстала познавши ся з  (вѣнчаня было по смерти Кузнецова, в року 1913).Слюсаренко Л. М. 

З тым зайдом (по тутешньому "иногородцем"), богатым шафарьом  мала немалженского сына, што спочатку ся писав за первым мужом матери, быв поважованый за "козацкого сына" зо вшыткыма належныма привилегиями и земелным участком. Авшак, по смерти Кузнецова (року 1912) и усыновленю питомым отцьом став ся "сыном горожанина", "иногородным" и вшыткы привилегии утратив.Биография и книги автора Михаил Шолохов

 Юность 
Рання биография писателя слабо позната, повна очевидныма выгадками, самый датум його уроджѣня документално не потвержденый (дакотры биографы доказують, же быв на два-три рокы старшый). Безспорно едно: юный писатель трафив до самого епицентру кровавой домовой войны, став ся ей позорливым очевидцьом, свѣдком звѣрств еврейскых комисарох, чинившых на Донщинѣ злославное «розкозаченя». Тоты тяжкы, але неоцѣнимы житьовы скушеностѣ якраз и помогли му створити «Тихый Дон».

В роках 1905–1910 Шолоховы жыли в Кружилинѣ, пак перенесли ся на салаш Каргин. Тут року 1912 Михаил зачав ходити до школы. В року 1914 лѣчив ся од хвороты очей в клиницѣ Снегирёва в Москвѣ (тоту пак описав в «Тихом Донѣ»: дакый час там быв главный герой романа – Григорий Мелехов). Того ж року, по выздоровлѣню, учив ся в приватной гимназии имени Г. Шелапутина в Москвѣ, в роках 1915–1918 в Богучарской гимназии в Воронежской губернии; як ся гимназия з поводу войны закрыла, жив з родителями од року 1919 в станици Каргинской (бывший салаш Каргин). Ту Михаил Шолохов учив неграмотных доростлых, працовав яко статистик в Каргинском станичном выконавчом комитетѣ, участнив ся в роботѣ молодежного аматерского театра як актер и автор. Року 1922 закончивши курсы поживинспекторох в Ростовѣ-на-Донѣ, достав мандат и назначеня на роботу поживовым инспектором в станицю Букановску. Там ся спознав с дѣвков бывшого станичного атамана , учительков Мариев Петровнов Громославсков (1901–1992), своёв будучов жонов. В августѣ 1922 одстраненый от роботы поживинспектора за «выкривеня и злочинное одношеня до порядка стѣганя дани»: занизив поживову дань станичникам, за што пошов под суд, засудженый на еден рок условно. Спочатку Шолохов быв засудженый на розстрѣл. Спасли Мишу родителѣ: они привезли на суд фалшивое свѣдоцтво о урожденю в року 1904, обы представити сына за неповнолѣтного. Розстрѣл вымѣнили на лагер про неповнолѣтных.Мария Саймон 

По тому инцидентѣ Михаил Шолохов рѣшив ся выучити на новинаря. Восени того ж року одышов до Москвы записати ся на «рабфак»,Рабфак (робочый факултет) — школа при универзитѣ в СССР (1919–1930) на ускорену приготовку робочых и селян ку школованю на универзитѣ. але не быв приятый з формалных причин (непролетарске походжѣня, не мать робочый стаж и указовку од комсомола). Заробляв собѣ яко мурник, терьхаш итп., едночасно усиловно ся взяв за самообразованя. Навщивляв литературны встрѣчы и лекции групы «Молода гвардия», де ся зознамив з вельома писателями.

 Путь в литературѣ 
В новинцѣ «Юношеская правда» в роках 1923–1924 появили му фельетоны «Проба», «Три», «Ревизор» («Правдивый трафунок») ( «Испытание», «Три», «Ревизор» («Истинное происшествие»)), котры свѣдчили о быстром оку и наданю автора. В децембрѣ 1924 в той же новинцѣ появили оповѣданя «Материнскый знак» ( «Родинка»). Пак в тогдышных новинках и журналах — «Комсомолия», «Прожектор», «Смена», «Огонёк» и др. — появляють ся його повѣданя, злучены нескорше в зберькы «Донскы повѣданя» и «Лазуровый степ» (обѣ в року 1926). Вступное слово ку «Донскым повѣданям» написав Александер Серафимович, тогды уже именитый писатель, сам краян з Донщины, котрый зазначив значущы одликы в талантѣ молодого писателя: «...образный язык, тот фаребный язык, котрым говорять козакы. Стискло, а тота стисклость повна жытя, напятости и правды... Острое, стямливое око. Майстерство выбрати из многых выявох найхарактернѣйшы».

Школованя и бываня в Москвѣ не удало ся. Михаил ся вернув на Донщину. В року 1924 оженив ся з дѣвков бывшого козачого атамана Мариёв Громославсков, з котров прожив до конця живота, мав двох сынох и двох дѣвок. Того ж року оселили ся в станицѣ Вёшенской, де прожив до смерти, ту и похованый коло своёй хыжѣ, што по смерти  стала ся музеём. Року 1927 дописав первы двѣ книгы «Тихого Дона» и передав их в московскый журнал «Октябрь», редактором котрого быв именитый писатель Александер Серафимович. Серафимович выдав роман и по выходѣ первой книгы дав похвалну рецензию в «Правдѣ» (19. апрѣля 1928). Але высокое заставаня не огородило Шолохова од клеветы. Уже року 1925 ся зъявили домыслы, же Шолохов присвоив собѣ чужый рукопис. Шолохов дале писав роман и публиковав  вырывки из третёй книгы. Там описовав збуру козакох против зловѣщого розкозачованя. Публикацию зоперли, автора заскаржили з «кулацького наставеня», за дѣло взяв ся шеф ОГПУ Г. Ягода. М. Горькый и А. Фадеев не помогли молодому писателю. Лем случайно ся му удало стрѣтити зо Сталином (в юну 1931 дома у М. Горького). Сталин подтримав Шолохова, печатаня романа ся обновило, штовеце одтогды ниякы редакторскы оправы на романѣ не чинили.

Року 1932 Шолохов публикуе перву книгу «Поораной землѣ», в котрой, подтримуючи сталинску колективизацию, не замовчав ани трагичны стороны подѣй. Едночасно Шолохов вступив до ВКП(б), став ся секретарём новоствореного Союза писателей, ходив з делегациями по заграницях. Двараз стрѣчав ся зо Сталином року 1937 и двараз року 1938. Одтогды органы НКВД не рушали Шолохова.

Третя книга «Тихого Дона» кончила ся на тому, же Григорий Мелехов мав бы дяку вступити до Червеной Армады. Такое «оптимистичное» завершеня чекали всѣ. Авшак конець четвертой книгы быв нечеканый: Мелехов ся став жертвов комисарской влады и возстав против ней. И ще раз лем заставаня Сталина захранило писателя. В року 1941 Шолохов достав за роман Сталинску премию и быв в числѣ первых лавреатох. В рокы Другой свѣтовой войны Шолохов быв фронтовый  кореспондент и писав роман «Они боёвали за Отчизну», котрый зостав незаконченый. В року 1960 выйшов другый том «Поораной землѣ», значно слабшый од первого, явно штучный финалом.

 Сполоченска чинность 

 Жерела 




 120 лет назад родился выдающийся советский писатель Михаил Александрович Шолохов

 Биография и книги автора Михаил Шолохов
 Михаил Александрович Шолохов: биография и различные материалы

 Референции